Programhøjdepunkter HISTORY

**SEPTEMBER 2018**

**Buried: Knights Templar and the Holy Grail**

Tempelridderordenen blev grundlagt i 1118 efter det første korstog for at hjælpe det nye, kristne kongerige Jerusalem. Tempelridderne var munke, som fik ansvaret for at forsvare de vigtige landområder i Mellemøsten overfor især deres muslimske naboer mod vest og nord. De var også middelalderens mest magtfulde kampstyrke og betragtede sig selv som Guds udvalgte, hellige krigere. Men i 1307 forsvandt hver og en på mystisk vis som dug for solen. Hvad skete der med tempelridderne? Hvorfor udgjorde de pludselig en stor trussel? Gemte de på den hellige gral, som legenderne antyder? Nu giver to tidligere soldater, Mikey Kay og Garth Baldwin, sig i kast med at undersøge tempelriddernes forsvinden. De vil bruge militærtaktik og avanceret teknologi for at forsøge at løse det 700 år gamle mysterium én gang for alle. Det bliver en rejse uden lige, hvor nutiden møder fortiden i et endegyldigt opgør om, hvad der er historie, og hvad som er eventyrfortælling.

**Ny serie på HISTORY**

**Mandage kl. 21.00 fra d. 10. september**

**Atlantis Found**

I århundreder har man forgæves forsøgt at finde den forsvundne sagnby Atlantis. Nu beslutter eventyreren og geologen Martin Pepper sig for at bevise sin teori - nemlig at Atlantis lå på den græske ø Santorini, og at den blev tilintetgjort i det største vulkanudbrud i menneskets historie. Med udgangspunkt i videnskabelige data indsamlet ved hjælp af sonar-skanninger af havbunden samt analyser af oldtidens landskab kæder han Santorini sammen med Atlantis, som er beskrevet af den græske filosof Plato - f.eks. byens mystiske ringformede design og egyptiske præsters beskrivelse af legenden. Rejsen tager Pepper gennem Middelhavet og helt ud til Atlanterhavet. Vil det lykkes ham at lokalisere Atlantis og vise os, præcis hvordan den så ud?

**Ny dokumentar på HISTORY**

**Mandag d. 3. september kl. 21.00**

**Doomsday: 10 Ways the World Will End**

Glasregn, hul i atmosfæren, planet-kollision, forvrænget tyngdekraft, dødelige epidemier, atomkrig… Er alle disse fænomener noget, som jorden har i vente? Hvert afsnit går i dybden på ti af de værste katastrofer, som kan ramme jorden og følgevirkningerne af disse apokalyptiske begivenheder baseret på den nyeste forskning. Hvordan kan menneskeheden forberede sig? Specialister i grafik og animation benytter avanceret computerteknologi til opgaven med at sætte et realistisk scenarie op af katastrofens begyndelse for at afsløre, hvad der vil kunne ske. Er dette begyndelsen på verdens ende?

**Ny serie på HISTORY**

**Lørdage kl. 21.00 fra d. 1. september**

**Bible Secrets Revealed**

Bibelen er blevet læst og studeret af milliarder i de seneste to tusind år. Den udgør fundamentet for mange menneskers tro, og nogle er overbeviste om, at bogen indeholder Guds ord. Alligevel er Bibelen stadig det ultimativt største mysterium, og den giver anledning til mange ubesvarede spørgsmål: Hvem skrev den? Hvor gammel er den? Og er den korrekt? Denne serie forsøger at finde svar på nogle af de ældgamle spørgsmål om verdens mest læste bog - fra de moralske kodeks i Det Gamle Testamente til de apokalyptiske forudsigelser i Johannes' Åbenbaring.

**Ny serie på HISTORY**

**Onsdage kl. 21.00 fra d. 5. september**

Programhøjdepunkter H2

**SEPTEMBER 2018**

**UFO Hunters**

Et ekspertteam af ufo-jægere undersøger forskellige ufo-historier fra hele verden i dybden. Bill Birnes, Dr. Ronnie Milione og Pat Uskert interviewer vidner, analyserer fotografier og video, nærlæser dokumenter og udfører eksperimenter. Deres adgang til ufo-materiale er uden sidestykke, og deres enorme viden på området gør det muligt for dem hurtigt at bedømme, om en ufo-rapportering er reel eller vås. Sammen knytter teamet øjenvidneberetninger, officielle dokumenter og optagelser og videnskabelige eksperimenter sammen og fremlægger dermed overbevisende evidens for ufo-fænomener fra hele kloden.

**Nye afsnit på H2**

**Tirsdage kl. 21.00 fra d. 4. september**